**1. Napiši naslov: Luka Modrić. Vrsta fonta neka bude Algerian, veličina 18, poravnat po sredini, boja fonta crvena.**

**2. Prvom odlomku postavite vrstu fonta na Courier New,istaknite plavom bojom te podijelite u tri stupca.**

**3. Drugi odlomak ukosite i podcrtajte, poravnajte ga desno.**

**4. U trećem odlomku izbriši 3. rečenicu, a zadnju rečenicu tog odlomka premjesti na početak odlomka. Odlomak uredi tako da ga osjenčaš narančastom bojom i poravnaš obostrano.**

**5. Četvrti odlomak kopiraj i zalijepi odmah nakon tog odlomka. Kopirani odlomak uredi tako damu postaviš veličinu 14, vrsta fonta Ink Free, postavi sve velikim slovima. Svaku riječ u zadnjoj rečenici oboji drugom bojom.**

**6. Umetni fotografiju Luke Modrića tako da se nalazi unutar zadnjeg odlomka (koristi prelamanje teksta/mogućnosti rasporeda). Uredi je tako da bude okrugla.**

**7. Napravi popis 4 kluba u kojima je Luka Modrić igrao te stavi grafičku oznaku trofeja.**

Luka Modrić (Zadar, 9. rujna 1985.) hrvatski je profesionalni nogometaš, hrvatski nogometni reprezentativac i kapetan hrvatske nogometne reprezentacije koji trenutačno igra za španjolski nogometni klub Real Madrid. Većinom igra kao igrač na poziciji srednjeg veznog. Smatra se najboljim hrvatskim nogometašem svih vremena.

Za sezonu 2017./18., Luka Modrić proglašen je najboljim igračem Svjetskog prvenstva u Rusiji, najboljim igračem Europe po izboru UEFA-e,najboljim igračem svijeta u izboru FIFA-e The Best FIFA Men's Player te najboljim igračem svijeta za 2018. godinu u izboru Ballon d'Or France Footballa.Prvi je Hrvat koji je osvojio navedena priznanja. Luka Modrić je prvi i jedini nogometaš u povijesti koji je u istoj godini osvojio sve četiri spomenute nagrade.

Nogometnu karijeru započeo je u mlađim uzrastima NK Zadar, a 2000. godine prešao je u GNK Dinamo gdje je, preko posudbi u Zrinjskom iz Mostara i Interu iz Zaprešića, izborio mjesto u prvih jedanaest zagrebačkih plavih. S Dinamom je uzastopce osvojio tri naslova državnoga prvaka (2006., 2007. i 2008.) te dva naslova pobjednika Hrvatskog nogometnog kupa (2007. i 2008.). Tomu je pridodao i jedan osvojeni Superkup iz 2006. godine. Također je dobitnik godišnje nagrade Sportskih novosti za najboljeg igrača Prve hrvatske nogometne lige, koja mu je dodijeljena 2008. godine. Dobitnik je i nagrade za najveću nadu hrvatskoga nogometa koju mu je 21. prosinca 2004. godine dodijelio Večernji list.

Za hrvatsku nogometnu reprezentaciju nastupio je na Svjetskom prvenstvu 2006. godine u Njemačkoj, na Europskom prvenstvu 2008. godine u Austriji i Švicarskoj te na Europskom prvenstvu 2012. godine u Poljskoj i Ukrajini. Odličnim je igrama u dresu nacionalne vrste zaslužio epitet najvažnijeg igrača tadašnjega izbornika Slavena Bilića. Modrić je rekordnih deset puta proglašen Najboljim hrvatskim nogometašem, a u 2018. godini proglašen je i Najboljim hrvatskim športašem.

**8. Napravi tablicu kao na slici. Umetni novi stupac nakon engleskog jezika: POVIJEST te redom ocjene: 4,5,4,3,5.**

